Jūlija Gurviča
Jūlija Gurviča (dzimusi 1973. gada 13. septembrī) ir latviešu baletdejotāja. 1991. gadā absolvējusi Rīgas Horeogrāfijas vidusskolu un kļuvusi par Latvijas Nacionālā baleta mākslinieci. Piedalījusies viesizrādēs vairākās ārvalstīs, tai skaitā Itālijā, Lietuvā, Portugālē, Vācijā un Somijā. 1992. gadā ieguvusi Sergeja Djagiļeva jauno baleta mākslinieku konkursa diplomu. 1995. gadā nosaukta par Latvijas labāko baleta solisti. Ieguvusi Aldara Gada balvu, Lielo Mūzikas balvu, Spēlmaņu nakts balvu nominācijā "Gada baleta māksliniece", Latvijas Gāzes Gada balvu un Helēnas Tangijevas-Birznieces balvu.